Id-Deċiżjoni tal-Kummissjoni
tad-29 ta’ April 2003
li tapprova l-pjan ta’ azzjoni teknika għall-2003 għat-titjib ta’ l-istatistika agrikola
(notifikata permezz ta’ dokument numru K (2003) 1369)
(2003/304/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 96/411/KE tal-25 ta’ Ġunju 1996 li jtejjeb l-istatistika agrikola tal-Komunità [1], kif l-aħħar emendata bid-Deċiżjoni Nru 1919/2000/KE tal-Parlament Ewropew u tal-Kunsill [2], u partikolarment l-Artikolu 4(1) u l-Artikolu 6(2) tiegħu,
Billi:
(1) B’konformità mad-Deċiżjoni 96/411/KE, il-Kummissjoni tistabbilixxi pjan ta’ azzjoni teknika għall-istatistika agrikola ta’ kull sena.
(2) Dettalji rigward l-aspetti fiżiċi ta’ l-agrikoltura Ewropea jeħtieġ li jkunu mtejba, indikaturi dettaljati agri-ambjentali jeħtieġ li jkunu akwistati, l-aspetti ambjentali tal-kontijiet agrikoli jeħtieġ li jkunu żviluppati u s-sistemi ta’ l-informazzjoni rigward l-iżvilupp rurali jeħtieġ li jkunu stabbiliti għall-implementazzjoni tal-istrateġija relevanti tal-Komunità.
(3) B’konformità mad-Deċiżjoni 96/411/KE, il-Kummissjoni għandha tikkontrinwixxi għall-ispejjeż minfuqa minn kull Stat Membru sabiex jgħamel l-adattazzjonijiet għas-sistemi nazzjonali ta’ l-istatistika agrikola jew għal dawk l-ispejjeż għax-xogħol preparattiv li jirrigwardjaw ħtiġiet ġodda jew miżjuda li huma parti tal-pjan ta’ azzjoni teknika.
(4) Ċerti attivitajiet varjati permezz tal-pjani ta’ azzjonijiet preċedenti jeħtieġ li jkunu kkonsolidati u l-isforzi magħmula jeħtieġ li jkunu segwiti.
(5) il-miżuri li hemm provvediment dwarhom f’din id-Deċiżjoni huma bi qbil ma l-opinjoni tal-Kumitat Permanenti dwar l-Istatistika Agrikola.
ADOTTAT DIN ID-DEĊIŻJONI:
Artikolu 1
Il-pjan ta’ azzjoni teknika tal-2003 għat-tittjib tal-istatistika agrikola (TAPAS 2003) anness mad-Deċiżjoni preżenti huwa approvat.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fid-29 ta’ April 2003.